Valitettavasti allergia tuotteelle on aina mahdollinen, ja on erittäin vaikeaa tietää etukäteen, aiheuttaako tuote allergisia oireita. Sillä kosmeettiset tuotteet sisältävät useita eri ainesosia, on usein epäselvää, mikä ainesosa tarkalleen aiheuttaa oireilua. Herkistyminen kosmetiikan ainesosille voi myös tapahtua hyvinkin pitkän ajanjakson kuluessa ja oireet voivat ilmaantua yhtäkkiä.
Mikäli epäilet olevasi allerginen jollekin tuotteen ainesosalle tai sinulla on voimakas siitepöly- tai kasviallergia, suosittelemme testaamaan uusia tuotteita aina pienellä ihoalueella ennen käyttöä. Tuotetta voi levittää esimerkiksi pienelle alueelle ranteen sisäpuolelle. Hiero tuote ihoon kevyesti ja jätä vaikuttamaan. Jos testaat poishuuhdeltavaa tuotetta, kuten puhdistusgeeliä, huuhtele pois lämpöisellä vedellä 5 minuutin kuluessa. Mikäli muutaman tunnin jälkeen iholla ei esiinny minkäänlaista reaktiota, voi tuotetta käyttää normaalisti.
Jos iholla esiintyy vaikeaa ihoärsytystä, kuumotusta, ihottumaa, kellukoita, laaja-alaista näppylöintiä tai selkeitä aknen tai rosacean oireita tuotteen käytön jälkeen, lopeta käyttö välittömästi. Huuhtele iho lämpöisellä vedellä ja pese iholla oleva tuote pois miedolla puhdistusaineella ja hakeudu tarvittaessa lääkärin hoitoon. Käännythän aina ensisijaisesti lääkärin puoleen, jos kosmetiikan käyttö aiheuttaa minkäänlaisia ihoreaktioita tai muuta oireilua.